b"\n_START_ARTICLE_\nGirardia dorotocephala\n_START_SECTION_\nMorfologia\n_START_PARAGRAPH_\nA la natura acostumen a mesurar fins a 30 mm de longitud i uns 3,5 mm d'amplada. En condicions de laboratori poden cr\xc3\xa9ixer m\xc3\xa9s. El cap presenta una forma triangular amb costats lleugerament convexos i la punta anterior for\xc3\xa7a punxeguda. Les dues aur\xc3\xadcules s\xc3\xb3n molt punxegudes i s'estenen cap als costats. Quan l'animal es despla\xc3\xa7a lliscant sobre les superf\xc3\xadcies acostuma a mantenir les aur\xc3\xadcules elevades. Normalment presenta dos ulls, for\xc3\xa7a junts, en una posici\xc3\xb3 immediatament anterior a la base de les aur\xc3\xadcules. A ull nu la coloraci\xc3\xb3 de la superf\xc3\xadcie dorsal \xc3\xa9s des de marr\xc3\xb3 fins a gaireb\xc3\xa9 negre i a vegades presenta una ratxa m\xc3\xa9s fosca al mig i per darrere la faringe. Si s'observa amb l'ajut d'una lupa, G. dorotocephala presenta petites taques blanques i fosques sobre el color general de fons. La superf\xc3\xadcie dorsal \xc3\xa9s d'un color m\xc3\xa9s p\xc3\xa0l\xc2\xb7lid. La faringe \xc3\xa9s de color gris clar, amb una punta blanca curta."